1917 шарахь Цветаевас йоӀ Ирина йира, иза мацалла елира 3 шо хан йолуш Кунцевора бераш тӀеоьцийлехь. Гражданийн тӀеман шераш Цветаеван чӀогӀа хала даьхкира. Эфрон Сергей 1918 шарахь дуьйна гӀуллакхехь вара Российн къилбехахь Шайн лаамечеран эскаран могӀаршкахь. Цветаева ехира Москохахь, Борисоглебски урамалгехь, 1918 шеран ноябрехь гӀуллакхехь яра Къаьмнийн гӀуллакхийн комиссариатан (КъамгӀулком) Хаамийн декъехь, 1919 шеран апрелехь — Йийсархойн а, тӀемах бевддачеран а Ӏуналлин центран коллегехь, 1920 шеран ноябрехь — Халкомсерлонан театран декъехь. Оцу шерашкахь гучуелира байтийн цикл «ГӀургӀазан гӀад», уьш дог лазаш яра кӀайчу боламах. 1918—1920 шерашкахь Цветаевас язйо романтикин пьесаш, «Егорушка», «Паччахь-аьзни», «ЦӀечу говрахь» поэмаш.